KOMISIJOS SPRENDIMAS
2005 m. birželio 24 d.
trečią kartą iš dalies keičiantis Sprendimą 2004/614/EB dėl apsaugos priemonių, susijusių su paukščių gripu Pietų Afrikoje, taikymo laiko
(pranešta dokumentu Nr. C(2005) 1863)
(Tekstas svarbus EEE)
(2005/469/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
2004 m. rugpjūčio 24 d. Komisijos sprendimu dėl apsaugos priemonių nuo didelio patogeniškumo paukščių gripo Pietų Afrikos Respublikoje (3) Komisija priėmė apsaugos priemones, susijusias su gripu bėgiojančių paukščių pulkuose Pietų Afrikoje.
(2)
2004 m. gruodį Komisija iš Pietų Afrikos gavo informacijos, kad su liga susijusi padėtis bėgiojančių paukščių pulkuose pagerėjo. Tačiau ši informacija Komisijos neįtikino, kad liga buvo veiksmingai kontroliuojama. Daugiau informacijos iš Pietų Afrikos nebuvo gauta, ir dabartinė su liga susijusi informacija nėra aiški.
(3)
Esant šioms aplinkybėms reikėtų Sprendimo 2004/614/EB taikymą pratęsti dar šešiems mėnesiams. Tačiau tas sprendimas gali būti persvarstomas prieš šešių mėnesių laikotarpio pabaigą priklausomai nuo Pietų Afrikos pateiktos papildomos informacijos.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/614/EB 7 straipsnyje nurodyta data „2005 m. birželio 30 d.“ pakeičiama data „2005 m. gruodžio 31 d.“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. birželio 24 d.